APROBACIÓN DE ACTUACIÓNS ADMINISTRATIVAS AUTOMATIZADAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 08/10/2018)

En data 18 de setembro de 2018 o Alcalde dictou Decreto resolvendo: PRIMEIRO. Aprobar as seguintes actuacións administrativas automatizadas: 1. Expedición electrónica de volantes de empadroamento. — Finalidade: Obter un documento de carácter meramente informativo que indica a residencia e o domicilio habitual. O volante de empadroamento será suficiente para múltiples fins: información do propio veciño, achega en procesos ou ante organismos que non requiran unha proba rigorosa (axudas escolares, de servizos sociais, relacionadas co aparcadoiro de vehículos, en tarifas de transportes, etc.). — Quen o pode solicitar: O interesado, representante, persoa autorizada e calquera órgano administrativo no exercicio das súas funcións. — Descrición do procedemento: as solicitudes poden realizarse de forma presencial, telefónica, por correo ordinario, ou a través da sede electrónica e tramitación automatizada no acto. A recepción das solicitudes aténdense pola unidade de Estadística Unha vez recibida a solicitude procédese á comprobación de se o solicitante está empadroado. En caso afirmativo emítese o volante. En caso negativo, non se poderá estender o volante e comunicarase esta circunstancia ao solicitante pola vía axeitada. No suposto de haberse expedido o volante procederase a rexistrar a saída do documento a través do rexistro electrónico de forma automatizada e asinarase o volante electronicamente. A actuación automatizada asinará o volante co selo de órgano de Secretaría. O volante de empadroamento inclúe un código seguro de verificación vinculado ao Concello e que permite a comprobación da integridade do volante mediante o acceso á sede electrónica municipal. Tras a emisión e firma procédese á entrega do volante ao solicitante pola vía axeitada. No caso presencial imprímese e entrégase en man, no suposto de solicitude telefónica e por correo ordinario imprimirase e enviarase por correo ordinario. No suposto de solicitude telemática realizarase unha notificación electrónica por comparecencia en sede electrónica. SEGUNDO. Os órganos competentes en relación coas actuacións administrativas automatizadas citadas no punto primeiro serán os seguintes: — Para a definición das especificacións do procedemento: Secretaría. — Para a programación, mantemento e auditoria do sistema de información e do seu código fonte, o departamento de informática. — Para a supervisión e control de calidade: Unidade de Estadística TERCEIRO. Crear os seguintes selos de órgano coas características seguintes: — Selo electrónico do Concello de Cangas. Estes selos están baseados nun certificado electrónico cualificado segundo a Lei 40/2015, de 1 de outubro, e están expedidos pola FMNT. As características técnicas xerais do sistema de firma e certificado son as previstas no Regulamento (UE) Núm.910/2014, de 23 de xullo, e nas normas EN 319 411, partes 1 e 2, e EN 319 412, partes 1 a 5. Ditas características descríbense na Declaración de Prácticas de Certificación do prestador emisor do certificado. A verificación da validez e comprobación da non revogación do certificado poderá realizarse a través da web do prestador do servizo de confianza emisor do certificado cualificado nas seguintes direccións: www.cangas. gal. Este selo de órgano poderá ser utilizados nas actuacións administrativas automatizadas establecidas no punto primeiro. CUARTO. O presente Decreto entrará en vigor dende a creación do Selo e a súa publicación na sede electrónica deste Concello e no Boletín Oficial da Provincia de Pontevedra ós efectos previstos no artigo 45.1a) da Lei 39/2015. DOCUMENTO ASINADO ELECTRONICAMENTE